da en en en fr de da id da sv da da da da da da da da da da da da sv cs da en da en en
10 gærder i to kampe – gevinst og regn - Svanholm Cricketklub
Tirsdag d. 18. juni 2019 kl. 22:00 af Henrik Pfaff
Man må nok sige, at vores nye engelske kaster James Fenwick har efterladt sit aftryk på 2. holdets sidste to kampe. For anden gang i to weekender tog han 5 gærder for små omkostninger – og gærderne er erobret hos toppen af modstanderne.
Men Bobby Maliks chancefrie 63 på 67 bolde må heller ikke glemmes, når vi omtaler 2. holdets gevinst på Gentofte Stadion mod Soranerne.
Det er altid med en vis frygt for at få sko og tøj sovset ind i fuglelort, når man tager derud.
Men det var ikke slemt denne gang. Banen var pænt klippet og vejret godt, så alle udsigter til en god dag.
Vi gik først til gærdet. Vores keeper Vatsal Prajapati, der ikke har gjort så meget væsen af sig hidtil ved gærdet, men er en fremragende med handskerne på, åbnede og bed sig fast med en tålmodig halvleg på 39 på 78 bolde. Mange slag, der ikke kom langt.
Det var vigtigt nok, for der var gærderaslen omkring ham (4/68).
Først da Bobby Malik kom ind godt nede i gærdeordenen skete der noget rigtigt. Han har altid været mand for et par raske grænseslag og scorer på 30-40, men her koncentrerede han sig og scorede 4 firere og 2 seksere.
Den storspillende Bobby Malik
Først i en sjettegærdestand sammen med Zeshan Khan (20), der bragte os på 6 for 144, senere holdt Fenwick (11 på 22 bolde) ham inde og det endte med 182 med et par rædselsslag (se billederne) fra et par gærdespillere.
Bilal Khan slår på tværs af en lang lige bold
Der er fire overe igen og Shabaz Khan (sidste gærde) er ude i det her, som er ubeskriveligt
Indenfor de første 11 overe havde Fenwick med bistand fjernet seks soranerne (ude for 44). Da han ikke måtte kaste mere havde han taget fem gærder for 28. Til sidst begyndte soranerne at bide lidt fra sig, men Saud Munir tog de sidste gærder og alle ude for 110.
James Fenwick igen, igen
Hvidovre II besøgte vores 3. hold og i løbe af 26 overe scorede vi noget langsommeligt 136/1 (Lucky Ali 63, Said Alam 45 not out). Så kom regnen og den blev ved og alle gik hjem.
Søndag skal 1. holdet til Herning, samme dag spiller 3. holdet ude mod Bella II,lørdag spiller 2. holdet hjemme T 50 mod Copenhagen og torsdag T 20 mod KB II